Crna Gora
Glavni grad- Podgorica
Komisija za raspodjelu sredstava za podršku mladim preduzetnicima
Broj: 01-018/26-
Podgorica, 01.10.2026. godine

Na osnovu člana 3 i člana 5 Odluke o kriterijumima, načinu i postupku raspodjele sredstava za podršku preduzetništvu („Službeni list Crne Gore – opštinski propisi“, broj: 14/21, 19/24), Komisija za raspodjelu sredstava za podršku mladim preduzetnicima, obrazovana Rješenjem broj: 01-018/26-5081/1 od 15. septembra 2026. godine, raspisuje:

KONKURS
za raspodjelu sredstava iz Budžeta Glavnog grada-Podgorica
opredijeljenih za podršku mladim peduzetnicima

I-Pozivaju se fizička i pravna lica, sa prebivalištem, odnosno sjedištem na teritoriji Glavnog grada da dostave svoje prijave na konkurs. 

Konkurs je namijenjen mladim preduzetnicima i mladim licima do navršenih 35 godina starosti koja planiraju pokretanje sopstvenog poslovanja, kao i onima koji žele da unaprijede postojeće poslovne aktivnosti. Cilj konkursa je podsticanje razvoja preduzetništva mladih, stvaranje novih poslovnih mogućnosti, podrška samozapošljavanju i unapređenje održivosti i konkurentnosti poslovanja mladih preduzetnika.

Izrazi koji se koriste u ovom Konkursu za fizička lica u muškom rodu podrazumijevaju iste izraze u ženskom rodu.

II – Ovim Konkursom podržavaju se poslovne ideje koje:
1. Podstiču ekonomski razvoj Glavnog grada;
2. Podstiču održivi razvoj i razvoj prerađivačke industrije;
3. Stvaraju uslove i podstiču razvoj turizma;
4. Doprinose afirmaciji i valorizaciji kulturnog potencijala i tradicije Glavnog grada, podizanju nivoa urbane kulture i očuvanju kulturne baštine;
5. Doprinose očuvanju životne sredine i održivom razvoju;
6. kao i u svim ostalim slučajevima kojima se podstiče realizacija strateških ciljeva i pospješuje javni interes.

III- Ovim Konkursom Glavni grad stavlja na raspolaganje  70.000,00€.
Maksimalan iznos dodijeljenih sredstava po biznis planu, ne može isnositi vše od 50% od ukupnog iznosa predviđenog Budžetom Glavnog grada za konkurs koji se raspisuje.  

IV- U zapečaćenoj koverti fizička lica koja žele da započnu biznis iz oblasti tehnološkog razvoja i inovacija prilažu: 
1. Prijavu (obrazac 1);
2. Izrađen biznis plan (obrazac 2) – štampana i elektronska verzija biznis plana na USB;
3. Ovjerenu kopiju lične karte;
4. Pismo namjere i/ili original ili ovjerena kopija pisma preporuke i;
5. Ovjerenu izjavu da učesnik je/nije koristio sredstva po osnovu odluka Komisija Glavnog grada. Ako je učesnik koristio sredstva iz Budžeta Glavnog grada neophodno je da uz izjavu dostavi i izvještaj o realizaciji sredstava (obrazac 3);
6. Profakture.

U zapečaćenoj koverti, pravna lica koja planiraju razvoj poslovanja prilažu:
1. Prijavu (obrazac 1);
2. Izrađen biznis plan (obrazac 2) – štampana i elektronska verzija biznis plana na USB;
3. Ovjerenu kopiju lične karte;
4. Original ili ovjerenu kopiju Rješenja o registraciji o upisu krajnjeg korisnika u CRPS;
5. Potvrdu Uprave prihoda i carina o urednom izmirivanju poreza i doprinosa ne stariju od 30 dana;
6. Potvrdu organa lokalne uprave u čijoj nadležnosti su poslovi utvrđivanja, naplate i kontrole poreza da podnosilac prijave nema neizmirenih poreskih obaveza u prethodnoj godini, koja nije starija od 30 dana;
7. Potvrda iz Centralne banke Crne Gore da privrednom subjektu nijesu blokirani računi (ne starija od 30 dana).
8. Ovjerenu izjavu da učesnik je/nije koristio sredstva po osnovu odluka Komisija Glavnog grada. Ako je učesnik koristio sredstva iz Budžeta Glavnog grada neophodno je da uz izjavu dostavi i izvještaj o realizaciji sredstava (obrazac 3);
9. Profakture.

Prijava na Konkurs podnosi se sa dokumentacijom u izvorniku ili se uz prijavu podnose ovjerene fotokopije.
Komisija po službenoj dužnosti pribavlja:
a) Potvrdu o neosuđivanosti za krivična djela protiv privrede i krivična djela protiv imovine, kao i ostala dokumenta za koja smatra da su od važnosti za Konkurs koji se raspisuje; 

V- Ovim Konkursom neće se razmatrati:
a) Neblagovremene prijave;
b) Nedostatak formalnih uslova za kandidovanje biznis plana (nepotpuna ili netačna dokumentacija);
c) Neadekvatan biznis plan (ne korespondira sa predloženim sadržajem u skladu sa čl. 14 Odluke).

VI- Komisija donosi rang listu, rukovodeći se ocjenom prijava, na osnovu sljedećih kriterijuma:
1. fizičko/pravno lice čiji biznis plan uključuje zapošljavanje lica sa teritorije Glavnog grada u toku godine za koju je raspisan konkurs – od 0 do 25 bodova;
2. biznis plan nudi sve podatke koji su neophodni za početak, vođenje biznisa i njegovo uspješno poslovanje u budućnosti od 0 do 15 bodova;
3. biznis plan nudi predloge za finansiranja poslovne ideje iz sopstvenih i/ili drugih izvora finansiranja od 0 do 10 bodova;
4. [bookmark: _GoBack]inovativni aspekt biznis plana – 20 bodova;
5. doprinos prijavljenog biznis plana u ostvarivanju javnog interesa i realizaciji strateških ciljeva u određenoj oblasti - od 0 do 30 bodova.
Komisija za raspodjelu može radi razjašnjenja obaviti i usmeni intervju sa učesnicima konkursa.
VII-Lica koja dobiju sredstva dužna su da:
1. Potpišu Ugovor kojim se uređuju međusobna prava i obaveze, način korišćenja sredstava, izvještavanje i nadzor nad realizacijom biznis plana;
2. Svoju biznis ideju sprovode minimum godinu dana od dana dobijanja sredstava.
Ukoliko ne ispune ugovorene obaveze dužna su da vrate dodijeljena sredstva po ovom konkursu.
VIII-Ova vrsta finansijske podrške spada u državnu pomoć (de minimis).
IX-Prijava na Konkurs predaje se u zatvorenoj koverti na adresu: Glavni grad, Trg nezavisnosti 20, 81000 Podgorica, sa naznakom: Konkurs za raspodjelu sredstava iz Budžeta Glavnog grada-Podgorica opredijeljenih za podršku mladim preduzetnicima – NE OTVARATI PRIJE ZVANIČNOG OTVARANJA, zaključno sa 21.10.2026.godine. 

X- Prijave na Konkurs podnose se u roku od 20 dana od dana objavljivanja Konkursa u dnevnom štampanom mediju. 
Dodatne informacije o Konkursu mogu se dobiti na telefon: 020/625 718 i/ili na e-mail: bojana.kalezic@podgorica.me.
XI-Glavni grad ne snosi troškove koji su nastali povodom prijava na ovaj konkurs, konkursni materijal se ne vraća i ostaje u arhivi Glavnog grada.

Predsjednica Komisije,

Danijela Radeč

